สถาบันวิจัยและพัฒนาอัญมณีและเครื่องประดับแห่งชาติ เร่งสร้างความเชื่อมั่นให้ผู้ซื้ออัญมณีไทย ผ่านใบรับรอง GIP (จีไอพี) หลังพบการส่งออกช่วง 3 เดือนลดลง
สถาบันวิจัยและพัฒนาอัญมณีและเครื่องประดับแห่งชาติ เร่งสร้างความเชื่อมั่นให้ผู้ซื้ออัญมณีไทย ผ่านใบรับรอง GIP (จีไอพี) หลังพบการส่งออกช่วง 3 เดือนลดลงนางดวงกมล เจียมบุตร ผู้อำนวยการ สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) เปิดเผยการส่งออกอัญมณีมี ที่มีตัวเลขน้อยลงในช่วง 3 เดือนที่ผ่านมา ว่า อาจจะเป็นเพราะสถานการณ์เศรษฐกิจโลกโดยรวมเกิดการชลอตัวลง ประกอบกับปัจจุบันมีการซื้อขายออนไลน์มากขึ้น สถาบันวิจัยและพัฒนาอัญมณีและเครื่องประดับแห่งชาติ จึงได้รณรงค์ โครงการซื้อด้วยความมั่นใจ ผ่านใบรับรอง GIP(จีไอพี) ซึ่งจะบอกคุณสมบัติของพลอยสีหรืออัญมณีที่ซื้อ เพื่อสร้างมั่นใจให้ผู้ซื้อว่า อัญมณีที่ซื้อเป็นของจริง ซึ่งถือเป็นจุดแข็งที่สามารถสร้างความเชื่อมั่นใจผู้ซื้อว่าไม่ถูกหลอก นอกจากนี้ สถาบันฯ ยังได้จัดทำโครงการพัฒนาเพิ่มศักยภาพผู้ประกอบการรุ่นใหม่สู่วงการอัญมณี ให้รู้จักการทำอัญมณีอย่างครบวงจรอย่างต่อเนื่อง พร้อมนำไปดูงานต่างประเทศ โดยเลือกประเทศอิตาลีซึ่งเป็นประเทศผู้นำเรื่องอัญมณี เพื่อให้ผู้ประกอบการนำมาต่อยอดหรือประยุกต์ใช้ สำหรับผู้ประกอบการและผู้สนใจ สอบถามรายละเอียดเพิมเติม ได้ที่สถาบันวิจัยและพัฒนาอัญมณีและเครื่องประดับแห่งชาติ หรือ www.tit.or.th